[image: ][image: ]

A MOHU Zrt. iskolai papírgyűjtésre vonatkozó tájékoztatója:

„A MOHU MOL Hulladékgazdálkodási Zrt. (MOHU) továbbra is lehetőséget biztosít az oktatási intézményekben történő papírhulladék gyűjtésre. Az oktatási intézmények a MOHU szerződött alvállalkozóitól tudják megrendelni a gyűjtési igényt.
A papírhulladékért fizetett ösztönző és kompenzációs díjak a MOHU honlapján érhetőek el a Média/Dokumentumtár Árak menüjében:
A kompenzáció illetve ösztönző összege 2024. 03.11-től egységesen 20 Ft/kg

Az intézmények illetékesei két eltérő folyamat közül választhatnak a papírhulladék gyűjtésének és elszállításának megszervezésére, attól függően, hogy
1. alapítványként vagy saját adószámmal rendelkező oktatási vagy nevelési intézményként, illetve,
1. magánszemélyként rendelik meg a szállítási tevékenységet.

1. Gyűjtés megszervezése alapítványként vagy saját adószámmal rendelkező oktatási és nevelési intézményként: az oktatási intézmények alapítványainak, valamint saját adószámmal rendelkező oktatási vagy nevelési intézményeknek a MOHU elektronikus ügyintézési felületén, a Partner Portálon szükséges regisztrálnia. 
1. Gyűjtés megszervezése magánszemélyként: A gyűjtésben az oktatási intézmény által delegált szülő(k) magánszemélyként is részt vehetnek, ebben az esetben a gyűjtési igényt szintén a gyűjtésben területileg illetékes intézményi szolgáltató felé kell jelezniük, aki megszervezi a gyűjtési folyamatot. Ez esetben a delegált magánszemélyek részéről MOHU Partner Portál felületén külön regisztráció elvégzése nem szükséges.”

